b"\n_START_ARTICLE_\nParc de Can Vidalet\n_START_PARAGRAPH_\nEl Parc de Can Vidalet \xc3\xa9s un dels espais verds que t\xc3\xa9 Esplugues de Llobregat. Es troba en una \xc3\xa0rea densament poblada: el barri que li d\xc3\xb3na nom t\xc3\xa9 15.000 habitants dels 50.000 d'Esplugues i el barri adjacent de la Pubilla Cases de l'Hospitalet de Llobregat t\xc3\xa9 m\xc3\xa9s de 30.000 habitants.\n_START_SECTION_\nSituaci\xc3\xb3\n_START_PARAGRAPH_\nEl Parc de Can Vidalet est\xc3\xa0 situat al terme municipal d'Esplugues de Llobregat. L'indret on es troba el parc, a la part baixa d'Esplugues, molt a prop del l\xc3\xadmit amb l'Hospitalet, havia estat, fins als anys 50, una zona de terres f\xc3\xa8rtils dedicades principalment a conreus de sec\xc3\xa0. El proc\xc3\xa9s d'industrialitzaci\xc3\xb3, amb la conseg\xc3\xbcent arribada de poblaci\xc3\xb3 immigrada, va comportar una radical transformaci\xc3\xb3 del paisatge. Avi, la massa verda del parc de Can Vidalet \xc3\xa9s una illa que ressalta extraordin\xc3\xa0riament entre la densa trama urbana i els importants eixos viaris que l'envolten (la carretera N-340, la Ronda de Dalt i l'autopista A-2), i constitueix una aportaci\xc3\xb3 imprescindible de qualitat ambiental i paisatg\xc3\xadstica.\n_START_SECTION_\nDescripci\xc3\xb3\n_START_PARAGRAPH_\nActualment, Can Vidalet \xc3\xa9s un dels jardins hist\xc3\xb2rics m\xc3\xa9s emblem\xc3\xa0tics de la xarxa de parcs metropolitans i l'espai verd urb\xc3\xa0 m\xc3\xa9s important d\xe2\x80\x99Esplugues de Llobregat. A m\xc3\xa9s de l'atractiu, que comparteix amb qualsevol altre parc, de ser un indret per al rep\xc3\xb2s al lleure i l'apropament a la natura, n'ofereix un de suplementari ben particular: la possibilitat de poder gaudir i aprendre dels valuosos elements antics que guarda gelosament (el palauet, el llac, l'estany, el safareig, la vegetaci\xc3\xb3, etc.) i de la seva caracter\xc3\xadstica d'organitzaci\xc3\xb3 de l'espai._NEWLINE_Aquesta tipologia de jard\xc3\xad combinava dissenys geom\xc3\xa8trics, prop de les cases, amb altre vegetacions quasi espont\xc3\xa0nia sobre un relleu creat artificialment que pretenia imitar el paisatge natural. L'aigua era un element fonamental, distribu\xc3\xafda fins als \xc3\xbaltims racons per una xarxa de petits canals. Cascades i sortidors aportaven el so al conjunt visual."